Η σχέση της ικανότητας επίλυσης προβλημάτων με την εμφάνιση συμπτωμάτων άγχους, στρες και κατάθλιψης: ο ρόλος της συναισθηματικής ρύθμισης
Creators: name: Βαμβακά, Μαρία Αντωνίου
Publisher: name: Aristotle University of Thessaloniki
Year: 2022
Subjects: Επίλυση προβλημάτων
Συναισθηματική ρύθμιση
Κατάθλιψη
Problem solving
Emotion regulation
Depression

description: Εισαγωγή: Σύμφωνα με τις ενδείξεις της βιβλιογραφίας, τα ελλείμματα στις ικανότητες επίλυσης προβλημάτων συνδέονται με μειωμένη ψυχολογική προσαρμογή. Αντίστοιχα, διαφορετικές στρατηγικές συναισθηματικής ρύθμισης έχουν διαφορετικό αντίκτυπο στην ψυχολογική ευημερία. Ωστόσο, η αλληλεπίδραση της ικανότητας επίλυσης προβλημάτων με την ρύθμιση του συναισθήματος δεν έχει μελετηθεί εκτενώς. Ο σκοπός, λοιπόν, της παρούσας έρευνας ήταν να εξεταστούν οι ατομικές διαφορές του δείγματος ως προς την ικανότητα επίλυσης προβλημάτων, την συναισθηματική ρύθμιση και τα συμπτώματα κατάθλιψης, άγχους και στρες, να διερευνηθεί η ύπαρξη συσχέτισης μεταξύ τους και να εκτιμηθεί ο βαθμός πρόβλεψης των συμπτωμάτων ψυχολογικής δυσφορίας από την ικανότητα επίλυσης προβλημάτων. Υλικό και μέθοδος: Η έρευνα ήταν συγχρονική διεξήχθη μέσω διαδικτύου. Το δείγμα αποτέλεσαν 150 ενήλικες 18-64 ετών από την Ελλάδα. Χορηγήθηκαν τρία εργαλεία αυτοαναφοράς: η Κλίμακα Επίλυσης Προβλημάτων (PSI), το Ερωτηματολόγιο Ρύθμισης Συναισθήματος (ERQ) και η Κλίμακα Κατάθλιψης, Άγχους, Στρες (DASS-21). Αποτελέσματα: Η νεαρότερη ηλικία, το χαμηλότερο μορφωτικό επίπεδο και η έλλειψη σταθερής συντροφικής σχέσης είναι παράγοντες κινδύνου για δυσκολίες στην επίλυση προβλημάτων, στη συναισθηματική ρύθμιση και στην εμφάνιση συμπτωμάτων κατάθλιψης, άγχους και στρες. Επίσης, η γνωστική επανεκτίμηση συσχετίστηκε αρνητικά με την επίλυση προβλημάτων και τα ψυχολογικά συμπτώματα, ενώ η εκφραστική καταστολή παρουσίασε θετική συσχέτιση. Ανάμεσα στην επίλυση προβλημάτων και στα συμπτώματα κατάθλιψης, άγχους και στρες βρέθηκαν στατιστικά σημαντικές θετικές συσχετίσεις. Η μεταβλητή της επίλυσης προβλημάτων εξηγεί το 14,5% της διακύμανσης της βαθμολογίας του DASS21. Συζήτηση: Επομένως, οι παρεμβάσεις για την βελτίωση των ικανοτήτων επίλυσης προβλημάτων που περιλαμβάνουν εκπαίδευση στη χρήση λειτουργικών στρατηγικών συναισθηματικής ρύθμισης μπορούν να συμβάλλουν στην μείωση της ψυχολογικής δυσφορίας
description: Introduction: According to the literature, deficits in problem-solving skills are associated with reduced psychological adjustment. Similarly, different emotion regulation strategies have different impact on psychological well-being. However, the interaction of problem-solving ability with emotion regulation has not been extensively studied. The purpose of this study was to examine the individual differences of the sample in terms of problem-solving ability, emotion regulation and symptoms of depression, anxiety and stress, to investigate the relationship between them and to assess the degree of prediction of the symptoms of psychological distress by the problem-solving ability. Material and methods: The research was cross sectional and was conducted via Internet. The sample consisted of 150 adults aged 18-64 from Greece. Three self-report tools were provided: the Problem Solving Inventory (PSI), the Emotion Regulation Questionnaire (ERQ) and the Depression Anxiety Stress Scale-21 (DASS-21). Results: Younger age, lower educational level and the lack of a stable relationship are risk factors for deficits in problem solving, emotion regulation and symptoms of depression, anxiety and stress. Also, cognitive reappraisal was negatively correlated with problem solving and psychological symptoms, while expressive repression was positively correlated. Statistically significant positive correlations were found between problem solving and symptoms of depression, anxiety and stress. The problem-solving variable explains 14.5% of the DASS21 score variation. Discussion: Therefore, interventions aiming to improve problem-solving skills that include training in the use of adaptive emotion regulation strategies can help reduce psychological distress